Revisionsberetning - delberetning vedr. regnskab 2014 
Sagsfremstilling 
46.                 Revisionsberetning - delberetning vedr. regnskab 2014 - Åbent 
  
  
SAGENS INDHOLD 
Byrådet skal godkende revisionsberetningen fra kommunens revisor, BDO. Byrådet skal endvidere godkende 
forvaltningens redegørelse vedr. revisionens bemærkninger. 
  
Revisionsberetningen er en delberetning for regnskabsåret 2014. Udover den almindelige revisionsberetning 
indeholder beretningen også en forvaltningsrevision på beskæftigelsesområdet. Her har revisionen vurderet 
produktiviteten og beskæftigelseseffekten i [adresse]. 
  
Den egentlige revision er udført ved stikprøver med det formål at vurdere og efterprøve om interne forretningsgange 
og kontrolsystemer fungerer hensigtsmæssigt og betryggende. Endvidere er det vurderet og efterprøvet, om 
kommunens dispositioner vedrørende regnskabsmæssige forhold mv. er i overensstemmelse med Byrådets 
bevillinger og øvrige beslutninger, love og andre forskrifter samt indgåede aftaler og sædvanlig praksis. 
  
Revisionen konkluderer sammenfattende i beretningen, at der er etableret betryggende forretningsgange, som 
kommunen generelt lever op til.  
  
Revisionen har endvidere fulgt op på de bemærkninger, som revisionen afgav i forbindelse med sin delberetning for 
regnskabsåret 2013. Revisionen konstaterer, at der i al væsentlighed er rettet op på de forhold, der gav anledning til 
bemærkninger. Revisionen betragter således disse bemærkninger som afsluttede. 
  
Revisionen har også foretaget en gennemgang af personsagsområderne inden for de sociale områder. 
  
Revisionen vurderer, at der generelt er etableret hensigtsmæssige og betryggende forretningsgange mv. på 
personsagsområderne, og at der administreres i overensstemmelse med disse.  
  
Herudover har revisionen gennemgået en lang række personsager inden for forskellige personsagsområder. Her er 
der foretaget test af kontroller samt juridisk 
revision, hvor det bl.a. er gennemgået, om kommunen har levet op til de mange proceskrav på 
arbejdsmarkedsområdet. På en række områder er der kun fundet små ubetydelige eller slet ingen fejl. På andre 
 
Byråd 
28. april 2015 
Sagsnr. 710-2015-
13686 
Dok.nr. 710-2015-
108521 
Sagsbehandler 
DPKRY 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse 
områder, er der fundet flere fejl, og på to områder inden for arbejdsmarkedsområdet har den udførte revision givet 
anledning til bemærkning. Det er revisionens opfattelse, at uddannelseshjælp og sygedagpenge ikke fuldt ud 
administreres i overensstemmelse med gældende regler. En lang række af de fejl og mangler, der er fundet, har 
ingen umiddelbar økonomisk betydning. Der er tale om fejl i forhold til formelle proceskrav. 
  
I forvaltningsrevisionen har revisionen vurderet produktiviteten og beskæftigelseseffekten i [adresse]. 
Produktiviteten er opgjort som antallet af sager i forhold til antallet af medarbejdere.  
  
Beskæftigelseseffekten er beregnet som forskellen mellem den enkelte kommunes forventede udgifter til 
arbejdsmarkedsområdet og den enkelte kommunes faktiske udgifter. I beregningen af de forventede udgifter er der 
taget højde for de enkelte kommuners rammevilkår, herunder socioøkonomiske forhold. Hvis de faktiske udgifter er 
mindre end de forventede udgifter, fremkommer et negativt tal. Dette er udtryk for en positiv beskæftigelseseffekt. 
  
Forvaltningsrevisionen viser, at Favrskov Jobcenter generelt er mere produktiv end gennemsnittet af de 
sammenlignelige jobcentre. Samtidigt giver indsatsen i jobcenteret en positiv beskæftigelseseffekt, der er større end 
gennemsnittet af sammenlignelige jobcentre.  
  
For nærmere uddybning henvises til revisionsberetningens bilag. Forvaltningsrevisionen inden for 
beskæftigelsesområdet gennemgås nærmere for Arbejdsmarkedsudvalget i forbindelse med udvalgets møde i maj 
2015.  
  
VURDERING 
I forhold til revisionens bemærkning vedrørende personsager på det sociale område (arbejdsmarkedsområdet) har 
Job og Økonomi udarbejdet en redegørelse. Af redegørelsen fremgår det, at de påpegede mangler vedrørende 
uddannelseshjælp primært skyldes manglende overholdelse af proceskrav i forbindelse med implementering af ny 
lovgivning.   
  
Fejlene vedrørende sygedagpenge vedrører ligeledes manglende overholdelse af proceskrav og fejlindberetninger.  
  
De pågældende fejl er rettet. Der er endvidere taget ledelsesmæssige initiativer til, at proceskravene fremadrettet 
overholdes. 
  
ØKONOMI 
Der er ingen økonomiske konsekvenser. 
  
INDSTILLING 
Direktøren for Job og Økonomi indstiller til Byrådet: 
  
1.   At Job og Økonomis redegørelse vedrørende revisionens bemærkning tages til efterretning. 
2.   At beretningen godkendes og fremsendes til det kommunale tilsyn med kopi af byrådsprotokollen. 
  
BESLUTNING 
  
Økonomiudvalget, 21. april 2015: 
Fraværende: Freddy Friis 
  
Indstilles godkendt. 
  
Bilag 
Beretning nr. 19, løbende revision 2014 
710-2015-78886 
Forvaltningsrevision på beskæftigelsesområdet, 
beretning nr. 19 løbende revision 2014, bilag 1 
710-2015-78885 
  
  
  
  
Byråd, 28. april 2015: 
Fraværende: Tom Sørensen, Jasmin Mathiesen, Freddy Friis 
  
Godkendt. 
Job og Økonomis bemærkninger til 
revisionsberetning nr. 19 
710-2015-85929 
